- Hindi News
- National
- पानी की टंकी भरते ही ऊपर आ जाएगी बॉल्ब और अाटोमेटिक बंद हो जाएगी मशीन पंप
पानी की टंकी भरते ही ऊपर आ जाएगी बॉल्ब और अाटोमेटिक बंद हो जाएगी मशीन पंप
पानी बचाने छात्र ने देसी तकनीक से बनाया ऑटो कंट्रोलर सिस्टम
गर्मी के सीजन में पानी की बर्बादी न हो इसके लिए एक युवक ने देसी तकनीक का इस्तेमाल करते हुए नाममात्र के खर्च में एक ऐसा आॅटो कंट्रोलर सिस्टम तैयार किया है जो पानी की बर्बादी रोकने के साथ समय और बिजली की भी बचत करेगा।
दरअसल पालीटेक्निक कॉलेज से इलेक्ट्रीकल्स का डिप्लोमा करने वाले नूरी नगर निवासी छात्र इरफान पिता तैयब खान 24 ने यह कंट्रोलर सिस्टम तैयार किया है जो लोगों के बीच चर्चा का विषय बना हुआ है। इस सिस्टम को तैयार करने में एक प्लास्टिक की बॉल, केबल, एल्यूमिनियम के तार का छोटा सा टुकड़ा, ट्रांसफार्मर का इस्तेमाल किया गया है। इसकी लागत करीब 200 से 300 रूपए पड़ती है। छात्र इरफान ने बताया कि आटाे कंट्रोलर सिस्टम लगाने के बाद करंट का खतरा भी नहीं रहता है। इस सिस्टम में स्विच ऑन करने के लिए बिजली के बोर्ड के पास जाने की भी जरूरत नहीं रहती। यदि पहले से स्विच चालू है तो कंट्रोलर में लगी रस्सी खींचकर मशीन पंप को चालू कर सकते हैं। वहीं जो बॉल टंकी में लगेगी उसे हाथ से छू सकते हैं इसमें किसी भी प्रकार करंट लगने का खतरा भी नहीं रहता। उन्होंने बताया कि इसे दिमाग का इस्तेमाल करके कम लागत में तैयार किया गया है।
ऐसे काम करता है सिस्टम
पानी की टंकी भरने विद्युत मोटर पंप चालू करेंगे। जिस बोर्ड में मोटर पंप का स्विच लगा है उसी के साथ इस सिस्टम का भी कनेक्शन रहता है। और पानी की टंकी में बॉल लगी होती है। जैसे ही टंकी में पानी ऊपर की ओर बढ़ेगा वैसे वैसे बॉल भी ऊपर की ओर आती जाएगी जब टंकी पानी से भर जाएगी तो बॉल में पड़ने वाले दबाव से आटोमेटिक स्विच बंद हो जाएगा जिसे मोटर पंप भी बंद हो जाएगा। इससे पानी की बर्बादी तो रूकेगी ही साथ ही समय की भी बचत होगी। इसके अलावा बिजली की भी बचत होगी।
दमोह। इरफान ने बाल से पानी की मशीन बंद करने का मॉडल बनाया।
अच्छा काम
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva